erhwenkuo/poetry-chinese-zhtw huggingface dataset:
出賜玄奘衲、袈裟衣應制
作者：道恭（唐）

福田資象德，聖種理幽燻。不持金作縷，還用彩成文。朱青自掩映，翠綺相氤氳。獨有離離葉，恆向稻畦分。
設缸面酒款蕭翼，探得來字
作者：辨才（唐）

初醞一缸開，新知萬裡來。披雲同落寞，步月共裴回。夜久孤琴思，風長旅雁哀。非君有秘術，誰照不然灰。
書遺文後
作者：僧鳳（唐）

苦哉黑闇女，樂矣功德天。智者俱不受，愚夫納二邊。我奉能仁教，歸依彌勒前。願闡摩訶衍，成就那羅延。
譏韋玎吟以韋字為韻
作者：利涉（唐）

我之佛法是無為，何故今朝得有為。無韋始得三數載，不知此複是何韋。
別三輔諸僧
作者：道會（唐）

去住俱為客，分悲損性情。共作無期別，誰能訪死生。
贈王仙柯
作者：中寤（唐）

瞻思不及望仙兄，早晚升霞入太清。手種一株松未老，異日卻歸華表語，待教凡俗普聞名。
在西國懷王舍城
作者：義淨（唐）

遊，愁。赤縣遠，丹思抽。鷲嶺寒風駛，龍河激水流。既喜朝聞日複日，不覺頹年秋更秋。已畢耆山本願城難遇，終望持經振錫住神州。
與無行禪師同遊鷲嶺瞻奉…雜言詩
作者：義淨（唐）

觀化祇山頂，流睇古王城。萬載池猶潔，千年苑尚清。彷彿影堅路，摧殘廣脅gJ。七寶仙台亡舊跡，既傷火宅眩中門，還嗟寶渚迷長阪。步陟平郊望，唯有能仁獨圓悟，廓塵靜浪開玄路。創逢肌命棄身城，三祇不倦陵二車，一足忘勞超九數。定瀲江清沐久結，度有流光功德收，金河示滅歸常住。鶴林權唱演功周，流教在茲辰，傳芳代有人。沙河雪嶺迷朝徑，誓舍危軀追勝義，鹹希畢契傳燈情。勞歌勿複陳，北睨舍城池尚在，南睎尊嶺穴猶存。五峰秀，百池分。粲粲鮮花明四曜，輝輝道樹鏡三春。揚錫指山阿，佇靈鎮梵嶽，凝思遍生河。金花逸掌儀前奉，回斯少福澗生津，共會龍華舍塵翳。
玄逵律師言離廣府還望桂林去留愴然自述贈懷
作者：義淨（唐）

標心之梵宇，運想入仙洲。嬰痼乖同好，沈情阻若抽。葉落乍難聚，情離不可收。何日乘杯至，詳觀演法流。
餘以咸亨元年在西京尋聽於時與並部處一法師…聊題兩絕
作者：義淨（唐）

我行之數萬，愁緒百重思。那教六尺影，獨步五天陲。上將可陵師，匹士志難移。如論惜短命，何得滿長祇。
西域寺
作者：義淨（唐）

眾美仍羅列，群英已古今。也知生死分，那得不傷心。
道希法師求法西域終於庵摩羅跋國後…聊題一絕
作者：義淨（唐）

百苦忘勞獨進影，四恩在唸契流通。如何未盡傳燈志，溘然於此遇途窮。
行路難
作者：寶月（唐）

君不見，孤雁關外發，酸嘶度楊越。空城客子心腸斷，夜夜遙遙徒相思，年年望望情不歇。取我匣中青銅鏡，
老僧
作者：景雲（唐）

日照西山雪，老僧門始開。凍瓶粘柱礎，宿火焰爐灰。童子病歸去，鹿麑寒入來。齋鐘知漸近，枝鳥下生臺。
溪叟
作者：景雲（唐）

溪翁居處靜，溪鳥入門飛。早起釣魚去，夜深乘月歸。露香菰米熟，煙暖荇絲肥。瀟灑塵埃外，扁舟一草衣。
畫松
作者：景雲（唐）

畫松一似真松樹，且待尋思記得無。曾在天臺山上見，石橋南畔第三株。
送戴三徵君還穀口舊居
作者：理瑩（唐）

巖穴多遺秀，弓車屢遠招。周王尊渭叟，潁客傲唐堯。出處天波洽，關河地勢遙。瞻星吳郡夜，作霧華山朝。清論虛重席，閒居掛一瓢。漁歌思坐酌，宸渥寵行軺。春為荷裳暖，霜因葛履消。層崖懸瀑溜，萬壑振清飆。穀鳥猶遷木，場駒正食苗。謝安何日起，臺鼎佇君調。
送童子下山
作者：金地藏（唐）

空門寂寞汝思家，禮別雲房下九華。愛向竹欄騎竹馬，好去不須頻下淚，老僧相伴有煙霞。
題張僧繇醉僧圖
作者：懷素（唐）

人人送酒不曾沽，終日松間掛一壺。草聖欲成狂便發，真堪畫入醉僧圖。
寄衡嶽僧
作者：懷素（唐）

祝融高座對寒峰，雲水昭丘幾萬重。五月衲衣猶近火，起來白鶴冷青松。
喜達行在所三首
作者：杜甫（唐）

西憶岐陽信，無人遂卻回。眼穿當落日，心死著寒灰。霧樹行相引，蓮峰望忽開。所親驚老瘦，辛苦賊中來。愁思胡笳夕，淒涼漢苑春。生還今日事，間道暫時人。司隸章初睹，南陽氣已新。喜心翻倒極，嗚咽淚沾巾。死去憑誰報，歸來始自憐。猶瞻太白雪，喜遇武功天。影靜千官裡，心蘇七校前。今朝漢社稷，新數中興年。
得家書
作者：杜甫（唐）

去憑遊客寄，來為附家書。今日知訊息，他鄉且舊居。熊兒幸無恙，驥子最憐渠。臨老羈孤極，傷時會合疏。二毛趨帳殿，一命侍鸞輿。北闕妖氛滿，西郊白露初。涼風新過雁，秋雨欲生魚。農事空山裡，眷言終荷鋤。
奉贈嚴八閣老
作者：杜甫（唐）

扈聖登黃閣，明公獨妙年。蛟龍得雲雨，雕鶚在秋天。客禮容疏放，官曹可接聯。新詩句句好，應任老夫傳。
奉送郭中丞兼太僕卿充隴右節度使三十韻
作者：杜甫（唐）

詔發西山將，秋屯隴右兵。淒涼餘部曲，燀赫舊家聲。雕鶚乘時去，驊騮顧主鳴。艱難須上策，容易即前程。斜日當軒蓋，高風卷旆旌。松悲天水冷，沙亂雪山清。和虜猶懷惠，防邊不敢驚。古來於異域，鎮靜示專徵。燕薊奔封豕，周秦觸駭鯨。中原何慘黷，餘孽尚縱橫。箭入昭陽殿，笳吟細柳營。內人紅袖泣，王子白衣行。宸極祅星動，園陵殺氣平。空餘金碗出，無複繐帷輕。毀廟天飛雨，焚宮火徹明。罘罳朝共落，棆桷夜同傾。三月師逾整，群胡勢就烹。瘡痍親接戰，勇決冠垂成。妙譽期元宰，殊恩且列卿。幾時回節鉞，戮力掃欃槍。圭竇三千士，雲梯七十城。恥非齊說客，只似魯諸生。通籍微班忝，周行獨坐榮。隨肩趨漏刻，短髮寄簪纓。徑欲依劉表，還疑厭禰衡。漸衰那此別，忍淚獨含情。廢邑狐狸語，空村虎豹爭。人頻墜塗炭，公豈忘精誠。元帥調新律，前軍壓舊京。安邊仍扈從，莫作後功名。
送楊六判官使西蕃
作者：杜甫（唐）

送遠秋風落，西征海氣寒。帝京氛祲滿，人世別離難。絕域遙懷怒，和親願結歡。敕書憐贊普，兵甲望長安。宣命前程急，惟良待士寬。子雲清自守，今日起為官。垂淚方投筆，傷時即據鞍。儒衣山鳥怪，漢節野童看。邊酒排金醆，夷歌捧玉盤。草輕蕃馬健，雪重拂廬幹。慎爾參籌畫，從茲正羽翰。歸來權可取，九萬一朝摶。
月
作者：杜甫（唐）

天上秋期近，人間月影清。入河蟾不沒，搗藥兔長生。只益丹心苦，能添白髮明。干戈知滿地，休照國西營。
留別賈嚴二閣老兩院補闕
作者：杜甫（唐）

田園須暫往，戎馬惜離群。去遠留詩別，愁多任酒醺。一秋常苦雨，今日始無雲。山路時吹角，那堪處處聞。
晚行口號
作者：杜甫（唐）

三川不可到，歸路晚山稠。落雁浮寒水，饑烏集戍樓。市朝今日異，喪亂幾時休。遠愧梁江總，還家尚黑頭。
獨酌成詩
作者：杜甫（唐）

燈花何太喜，酒綠正相親。醉裡從為客，詩成覺有神。兵戈猶在眼，儒術豈謀身。共被微官縛，低頭愧野人。
行次昭陵
作者：杜甫（唐）

舊俗疲庸主，群雄問獨夫。讖歸龍鳳質，威定虎狼都。天屬尊堯典，神功協禹謨。風雲隨絕足，日月繼高衢。文物多師古，朝廷半老儒。直詞寧戮辱，賢路不崎嶇。往者災猶降，蒼生喘未蘇。指麾安率土，蕩滌撫洪爐。壯士悲陵邑，幽人拜鼎湖。玉衣晨自舉，鐵馬汗常趨。松柏瞻虛殿，塵沙立暝途。寂寥開國日，流恨滿山隅。
重經昭陵
作者：杜甫（唐）

草昧英雄起，謳歌歷數歸。風塵三尺劍，社稷一戎衣。翼亮貞文德，丕承戢武威。聖圖天廣大，宗祀日光輝。陵寢盤空曲，熊羆守翠微。再窺松柏路，還見五雲飛。
喜聞官軍已臨賊境二十韻
作者：杜甫（唐）

胡虜潛京縣，官軍擁賊壕。鼎魚猶假息，穴蟻欲何逃。帳殿羅玄冕，轅門照白袍。秦山當警蹕，漢苑入旌旄。路失羊腸險，雲橫雉尾高。五原空壁壘，八水散風濤。今日看天意，遊魂貸爾曹。乞降那更得，尚詐莫徒勞。元帥歸龍種，司空握豹韜。前軍蘇武節，左將呂虔刀。兵氣回飛鳥，威聲沒巨鼇。戈鋋開雪色，弓矢尚秋毫。天步艱方盡，時和運更遭。誰雲遺毒螫，已是沃腥臊。睿想丹墀近，神行羽衛牢。花門騰絕漠，拓羯渡臨洮。此輩感恩至，羸俘何足操。鋒先衣染血，騎突劍吹毛。喜覺都城動，悲憐子女號。家家賣釵釧，只待獻春醪。
收京三首
作者：杜甫（唐）

仙仗離丹極，妖星照玉除。須為下殿走，不可好樓居。暫屈汾陽駕，聊飛燕將書。依然七廟略，更與萬方初。生意甘衰白，天涯正寂寥。忽聞哀痛詔，又下聖明朝。羽翼懷商老，文思憶帝堯。叨逢罪己日，沾灑望青霄。汗馬收宮闕，春城鏟賊壕。賞應歌杕杜，歸及薦櫻桃。雜虜橫戈數，功臣甲第高。萬方頻送喜，無乃聖躬勞。
臘日
作者：杜甫（唐）

臘日常年暖尚遙，今年臘日凍全消。侵陵雪色還萱草，口脂面藥隨恩澤，翠管銀罌下九霄。
紫宸殿退朝口號
作者：杜甫（唐）

戶外昭容紫袖垂，雙瞻御座引朝儀。香飄合殿春風轉，宮中每出歸東省，會送夔龍集鳳池。
曲江二首
作者：杜甫（唐）

一片花飛減卻春，風飄萬點正愁人。且看欲盡花經眼，細推物理須行樂，何用浮名絆此身。朝回日日典春衣，每日江頭盡醉歸。酒債尋常行處有，傳語風光共流轉，暫時相賞莫相違。
曲江對酒
作者：杜甫（唐）

苑外江頭坐不歸，水精春殿轉霏微。桃花細逐楊花落，吏情更覺滄洲遠，老大悲傷未拂衣。
曲江對雨
作者：杜甫（唐）

城上春雲覆苑牆，江亭晚色靜年芳。林花著雨燕脂落，何時詔此金錢會，暫醉佳人錦瑟旁。
奉和賈至舍人早朝大明宮
作者：杜甫（唐）

五夜漏聲催曉箭，九重春色醉仙桃。旌旗日暖龍蛇動，欲知世掌絲綸美，池上於今有鳳毛。
宣政殿退朝晚出左掖
作者：杜甫（唐）

天門日射黃金榜，春殿晴曛赤羽旗。宮草微微承委佩，侍臣緩步歸青瑣，退食從容出每遲。
題省中院壁
作者：杜甫（唐）

掖垣竹埤梧十尋，洞門對溜常陰陰。落花遊絲白日靜，袞職曾無一字補，許身愧比雙南金。
春宿左省
作者：杜甫（唐）

花隱掖垣暮，啾啾棲鳥過。星臨萬戶動，月傍九霄多。不寢聽金鑰，因風想玉珂。明朝有封事，數問夜如何。
送翰林張司馬南海勒碑
作者：杜甫（唐）

冠冕通南極，文章落上臺。詔從三殿去，碑到百蠻開。野館濃花發，春帆細雨來。不知滄海上，天遣幾時回。
晚出左掖
作者：杜甫（唐）

晝刻傳呼淺，春旗簇仗齊。退朝花底散，歸院柳邊迷。樓雪融城濕，宮雲去殿低。避人焚諫草，騎馬欲雞棲。
曲江陪鄭八丈南史飲
作者：杜甫（唐）

雀啄江頭黃柳花，鵁鶄鸂鶒滿晴沙。自知白髮非春事，丈人文力猶強健，豈傍青門學種瓜。
送賈閣老出汝州
作者：杜甫（唐）

西掖梧桐樹，空留一院陰。艱難歸故里，去住損春心。宮殿青門隔，雲山紫邏深。人生五馬貴，莫受二毛侵。
鄭駙馬池臺喜遇鄭廣文同飲
作者：杜甫（唐）

不謂生戎馬，何知共酒杯。然臍郿塢敗，握節漢臣回。白髮千莖雪，丹心一寸灰。別離經死地，披寫忽登臺。重對秦簫發，俱過阮宅來。留連春夜舞，淚落強裴回。
送鄭十八虔貶台州司戶傷其臨老陷賊之故闕為面別情見於詩
作者：杜甫（唐）

鄭公樗散鬢成絲，酒後常稱老畫師。萬裡傷心嚴譴日，便與先生應永訣，九重泉路盡交期。
題鄭十八著作虔
作者：杜甫（唐）

台州地闊海冥冥，雲水長和島嶼青。亂後故人雙別淚，第五橋東流恨水，皇陂岸北結愁亭。賈生對鵩傷王傅，禰衡實恐遭江夏，方朔虛傳是歲星。窮巷悄然車馬絕，
端午日賜衣
作者：杜甫（唐）

宮衣亦有名，端午被恩榮。細葛含風軟，香羅疊雪輕。自天題處濕，當暑著來清。意內稱長短，終身荷聖情。
贈畢四
作者：杜甫（唐）

才大今詩伯，家貧苦宦卑。饑寒奴僕賤，顏狀老翁為。同調嗟誰惜，論文笑自知。流傳江鮑體，相顧免無兒。
酬孟雲卿
作者：杜甫（唐）

樂極傷頭白，更長愛燭紅。相逢難袞袞，告別莫匆匆。但恐天河落，寧辭酒盞空。明朝牽世務，揮淚各西東。
奉贈王中允
作者：杜甫（唐）

中允聲名久，如今契闊深。共傳收庾信，不比得陳琳。一病緣明主，三年獨此心。窮愁應有作，試誦白頭吟。
奉陪鄭駙馬韋曲二首
作者：杜甫（唐）

韋曲花無賴，家家惱殺人。綠尊雖盡日，白髮好禁春。石角鉤衣破，藤枝刺眼新。何時佔叢竹，頭戴小烏巾。野寺垂楊裡，春畦亂水間。美花多映竹，好鳥不歸山。城郭終何事，風塵豈駐顏。誰能共公子，薄暮欲俱還。
奉答岑參補闕見贈
作者：杜甫（唐）

窈窕清禁闥，罷朝歸不同。君隨丞相後，我往日華東。冉冉柳枝碧，娟娟花蕊紅。故人得佳句，獨贈白頭翁。
送許八拾遺歸江寧覲省甫昔時嘗客遊此縣於許生處乞瓦棺寺維摩圖樣志諸篇末
作者：杜甫（唐）

詔許辭中禁，慈顏赴北堂。聖朝新孝理，祖席倍輝光。內帛擎偏重，宮衣著更香。淮陰清夜驛，京口渡江航。春隔雞人晝，秋期燕子涼。賜書誇父老，壽酒樂城隍。看畫曾饑渴，追蹤恨淼茫。虎頭金粟影，神妙獨難忘。
因許八奉寄江甯旻上人
作者：杜甫（唐）

不見旻公三十年，封書寄與淚潺湲。舊來好事今能否，聞君話我為官在，頭白昏昏只醉眠。
至德二載甫自京金光門出問道歸鳳翔乾元初從左拾遺移華州掾與親故別因出此門有悲往事
作者：杜甫（唐）

此道昔歸順，西郊胡正繁。至今殘破膽，應有未招魂。近得歸京邑，移官豈至尊。無才日衰老，駐馬望千門。
寄高三十五詹事
作者：杜甫（唐）

安穩高詹事，兵戈久索居。時來如宦達，歲晚莫情疏。天上多鴻雁，池中足鯉魚。相看過半百，不寄一行書。
路逢襄陽楊少府入城，戲呈楊員外綰
作者：杜甫（唐）

寄語楊員外，山寒少茯苓。歸來稍暄暖，當為劚青冥。翻動神仙窟，封題鳥獸形。兼將老藤杖，扶汝醉初醒。
題鄭縣亭子
作者：杜甫（唐）

鄭縣亭子澗之濱，戶牖憑高發興新。雲斷嶽蓮臨大路，更欲題詩滿青竹，晚來幽獨恐傷神。
早秋苦熱，堆案相仍
作者：杜甫（唐）

七月六日苦炎熱，對食暫餐還不能。每愁夜中自足蠍，南望青松架短壑，安得赤腳蹋層冰。
望嶽
作者：杜甫（唐）

西嶽崚嶒竦處尊，諸峰羅立如兒孫。安得仙人九節杖，稍待西風涼冷後，高尋白帝問真源。
至日遣興，奉寄北省舊閣老兩院故人二首
作者：杜甫（唐）

去歲茲辰捧禦床，五更三點入鵷行。欲知趨走傷心地，何人錯憶窮愁日，愁日愁隨一線長。憶昨逍遙供奉班，去年今日侍龍顏。麒麟不動爐煙上，孤城此日堪腸斷，愁對寒雲雪滿山。
得弟訊息二首
作者：杜甫（唐）

近有平陰信，遙憐舍弟存。側身千里道，寄食一家村。烽舉新酣戰，啼垂舊血痕。不知臨老日，招得幾人魂。汝懦歸無計，吾衰往未期。浪傳烏鵲喜，深負鶺鴒詩。生理何顏面，憂端且歲時。兩京三十口，雖在命如絲。
憶弟二首
作者：杜甫（唐）

喪亂聞吾弟，饑寒傍濟州。人稀吾不到，兵在見何由。憶昨狂催走，無時病去憂。即今千種恨，惟共水東流。且喜河南定，不問鄴城圍。百戰今誰在，三年望汝歸。故園花自發，春日鳥還飛。斷絕人煙久，東西訊息稀。
得舍弟訊息
作者：杜甫（唐）

亂後誰歸得，他鄉勝故鄉。直為心厄苦，久念與存亡。汝書猶在壁，汝妾已辭房。舊犬知愁恨，垂頭傍我床。
秦州雜詩二十首
作者：杜甫（唐）

滿目悲生事，因人作遠遊。遲回度隴怯，浩蕩及關愁。水落魚龍夜，山空鳥鼠秋。西征問烽火，心折此淹留。秦州山北寺，勝跡隗囂宮。苔蘚山門古，丹青野殿空。月明垂葉露，雲逐渡溪風。清渭無情極，愁時獨向東。州圖領同穀，驛道出流沙。降虜兼千帳，居人有萬家。馬驕珠汗落，胡舞白蹄斜。年少臨洮子，西來亦自誇。鼓角緣邊郡，川原欲夜時。秋聽殷地發，風散入雲悲。抱葉寒蟬靜，歸來獨鳥遲。萬方聲一概，吾道竟何之。南使宜天馬，由來萬匹強。浮雲連陣沒，秋草遍山長。聞說真龍種，仍殘老驌驦。哀鳴思戰鬥，迥立向蒼蒼。城上胡笳奏，山邊漢節歸。防河赴滄海，奉詔發金微。士苦形骸黑，旌疏鳥獸稀。那聞往來戍，恨解鄴城圍。莽莽萬重山，孤城山谷間。無風雲出塞，不夜月臨關。屬國歸何晚，樓蘭斬未還。煙塵獨長望，衰颯正摧顏。聞道尋源使，從天此路回。牽牛去幾許，宛馬至今來。一望幽燕隔，何時郡國開。東徵健兒盡，羌笛暮吹哀。今日明人眼，臨池好驛亭。叢篁低地碧，高柳半天青。稠疊多幽事，喧呼閱使星。老夫如有此，不異在郊坰。雲氣接昆侖，涔涔塞雨繁。羌童看渭水，使客向河源。煙火軍中幕，牛羊嶺上村。所居秋草淨，正閉小蓬門。蕭蕭古塞冷，漠漠秋雲低。黃鵠翅垂雨，蒼鷹饑啄泥。薊門誰自北，漢將獨徵西。不意書生耳，臨衰厭鼓鼙。山頭南郭寺，水號北流泉。老樹空庭得，清渠一邑傳。秋花危石底，晚景臥鐘邊。俯仰悲身世，溪風為颯然。傳道東柯谷，深藏數十家。對門藤蓋瓦，映竹水穿沙。瘦地翻宜粟，陽坡可種瓜。船人近相報，但恐失桃花。萬古仇池穴，潛通小有天。神魚人不見，福地語真傳。近接西南境，長懷十九泉。何時一茅屋，送老白雲邊。未暇泛滄海，悠悠兵馬間。塞門風落木，客舍雨連山。阮籍行多興，龐公隱不還。東柯遂疏懶，休鑷鬢毛斑。東柯好崖谷，不與眾峰群。落日邀雙鳥，晴天養片雲。野人矜險絕，水竹會平分。採藥吾將老，兒童未遣聞。邊秋陰易久，不復辨晨光。簷雨亂淋幔，山雲低度牆。鸕鷀窺淺井，蚯蚓上深堂。車馬何蕭索，門前百草長。地僻秋將盡，山高客未歸。塞雲多斷續，邊日少光輝。警急烽常報，傳聞檄屢飛。西戎外甥國，何得迕天威。鳳林戈未息，魚海路常難。候火雲烽峻，懸軍幕井幹。風連西極動，月過北庭寒。故老思飛將，何時議築壇。唐堯真自聖，野老複何知。曬藥能無婦，應門幸有兒。藏書聞禹穴，讀記憶仇池。為報鴛行舊，鷦鷯在一枝。
月夜憶舍弟
作者：杜甫（唐）

戍鼓斷人行，秋邊一雁聲。露從今夜白，月是故鄉明。有弟皆分散，無家問死生。寄書長不避，況乃未休兵。
宿贊公房
作者：杜甫（唐）

杖錫何來此，秋風已颯然。雨荒深院菊，霜倒半池蓮。放逐寧違性，虛空不離禪。相逢成夜宿，隴月向人圓。
東樓
作者：杜甫（唐）

萬裡流沙道，西征過北門。但添新戰骨，不返舊徵魂。樓角臨風迥，城陰帶水昏。傳聲看驛使，送節向河源。
雨晴
作者：杜甫（唐）

天水秋雲薄，從西萬裡風。今朝好晴景，久雨不妨農。塞柳行疏翠，山梨結小紅。胡笳樓上發，一雁入高空。
寓目
作者：杜甫（唐）

一縣蒲萄熟，秋山苜蓿多。關雲常帶雨，塞水不成河。羌女輕烽燧，胡兒制駱駝。自傷遲暮眼，喪亂飽經過。
山寺
作者：杜甫（唐）

野寺殘僧少，山園細路高。麝香眠石竹，鸚鵡啄金桃。亂石通人過，懸崖置屋牢。上方重閣晚，百里見秋毫。
即事
作者：杜甫（唐）

聞道花門破，和親事卻非。人憐漢公主，生得渡河歸。秋思拋雲髻，腰支勝寶衣。群兇猶索戰，回首意多違。
遣懷
作者：杜甫（唐）

愁眼看霜露，寒城菊自花。天風隨斷柳，客淚墮清笳。水淨樓陰直，山昏塞日斜。夜來歸鳥盡，啼殺後棲鴉。
天河
作者：杜甫（唐）

常時任顯晦，秋至輒分明。縱被微雲掩，終能永夜清。含星動雙闕，伴月照邊城。牛女年年渡，何曾風浪生。
初月
作者：杜甫（唐）

光細弦豈上，影斜輪未安。微升古塞外，已隱暮雲端。河漢不改色，關山空自寒。庭前有白露，暗滿菊花團。
歸燕
作者：杜甫（唐）

不獨避霜雪，其如儔侶稀。四時無失序，八月自知歸。春色豈相訪，眾雛還識機。故巢儻未毀，會傍主人飛。
擣衣
作者：杜甫（唐）

亦知戍不返，秋至拭清砧。已近苦寒月，況經長別心。寧辭搗熨倦，一寄塞垣深。用盡閨中力，君聽空外音。
促織
作者：杜甫（唐）

促織甚微細，哀音何動人。草根吟不穩，床下夜相親。久客得無淚，放妻難及晨。悲絲與急管，感激異天真。
螢火
作者：杜甫（唐）

幸因腐草出，敢近太陽飛。未足臨書卷，時能點客衣。隨風隔幔小，帶雨傍林微。十月清霜重，飄零何處歸。
蒹葭
作者：杜甫（唐）

摧折不自守，秋風吹若何。暫時花戴雪，幾處葉沉波。體弱春風早，叢長夜露多。江湖後搖落，亦恐歲蹉跎。
苦竹
作者：杜甫（唐）

青冥亦自守，軟弱強扶持。味苦夏蟲避，叢卑春鳥疑。軒墀曾不重，翦伐欲無辭。幸近幽人屋，霜根結在茲。
除架
作者：杜甫（唐）

束薪已零落，瓠葉轉蕭疏。幸結白花了，寧辭青蔓除。秋蟲聲不去，暮雀意何如。寒事今牢落，人生亦有初。
廢畦
作者：杜甫（唐）

秋蔬擁霜露，豈敢惜凋殘。暮景數枝葉，天風吹汝寒。綠沾泥滓盡，香與歲時闌。生意春如昨，悲君白玉盤。
夕烽
作者：杜甫（唐）

夕烽來不近，每日報平安。塞上傳光小，雲邊落點殘。照秦通警急，過隴自艱難。聞道蓬萊殿，千門立馬看。
秋笛
作者：杜甫（唐）

清商欲盡奏，奏苦血沾衣。他日傷心極，徵人白骨歸。相逢恐恨過，故作發聲微。不見秋雲動，悲風稍稍飛。
送遠
作者：杜甫（唐）

帶甲滿天地，胡為君遠行。親朋盡一哭，鞍馬去孤城。草木歲月晚，關河霜雪清。別離已昨日，因見古人情。
觀兵
作者：杜甫（唐）

北庭送壯士，貔虎數尤多。精銳舊無敵，邊隅今若何。妖氛擁白馬，元帥待雕戈。莫守鄴城下，斬鯨遼海波。
不歸
作者：杜甫（唐）

河間尚征伐，汝骨在空城。從弟人皆有，終身恨不平。數金憐俊邁，總角愛聰明。面上三年土，春風草又生。
天末懷李白
作者：杜甫（唐）

涼風起天末，君子意如何。鴻雁幾時到，江湖秋水多。文章憎命達，魑魅喜人過。應共冤魂語，投詩贈汨羅。
獨立
作者：杜甫（唐）

空外一鷙鳥，河間雙白鷗。飄颻搏擊便，容易往來遊。草露亦多濕，蛛絲仍未收。天機近人事，獨立萬端憂。
日暮
作者：杜甫（唐）

日落風亦起，城頭鳥尾訛。黃雲高未動，白水已揚波。羌婦語還哭，胡兒行且歌。將軍別換馬，夜出擁雕戈。
空囊
作者：杜甫（唐）

翠柏苦猶食，晨霞高可餐。世人共鹵莽，吾道屬艱難。不爨井晨凍，無衣床夜寒。囊空恐羞澀，留得一錢看。
病馬
作者：杜甫（唐）

乘爾亦已久，天寒關塞深。塵中老盡力，歲晚病傷心。毛骨豈殊眾，馴良猶至今。物微意不淺，感動一沉吟。
蕃劍
作者：杜甫（唐）

致此自僻遠，又非珠玉裝。如何有奇怪，每夜吐光芒。虎氣必騰踔，龍身甯久藏。風塵苦未息，持汝奉明王。
銅瓶
作者：杜甫（唐）

亂後碧井廢，時清瑤殿深。銅瓶未失水，百丈有哀音。側想美人意，應非寒甃沉。蛟龍半缺落，猶得折黃金。
觀安西兵過赴關中待命二首
作者：杜甫（唐）

四鎮富精銳，摧鋒皆絕倫。還聞獻士卒，足以靜風塵。老馬夜知道，蒼鷹饑著人。臨危經久戰，用急始如神。奇兵不在眾，萬馬救中原。談笑無河北，心肝奉至尊。孤雲隨殺氣，飛鳥避轅門。竟日留歡樂，城池未覺喧。
送人從軍
作者：杜甫（唐）

弱水應無地，陽關已近天。今君渡沙磧，累月斷人煙。好武寧論命，封侯不計年。馬寒防失道，雪沒錦鞍韉。
野望
作者：杜甫（唐）

清秋望不極，迢遞起曾陰。遠水兼天淨，孤城隱霧深。葉稀風更落，山迥日初沈。獨鶴歸何晚，昏鴉已滿林。
示侄佐
作者：杜甫（唐）

多病秋風落，君來慰眼前。自聞茅屋趣，只想竹林眠。滿穀山雲起，侵籬澗水懸。嗣宗諸子侄，早覺仲容賢。
佐還山後寄三首
作者：杜甫（唐）

山晚浮雲合，歸時恐路迷。澗寒人慾到，村黑鳥應棲。野客茅茨小，田家樹木低。舊諳疏懶叔，須汝故相攜。白露黃粱熟，分張素有期。已應舂得細，頗覺寄來遲。味豈同金菊，香宜配綠葵。老人他日愛，正想滑流匙。幾道泉澆圃，交橫落慢坡。葳蕤秋葉少，隱映野雲多。隔沼連香芰，通林帶女蘿。甚聞霜薤白，重惠意如何。
從人覓小胡孫許寄
作者：杜甫（唐）

人說南州路，山猿樹樹懸。舉家聞若駭，為寄小如拳。預哂愁胡面，初調見馬鞭。許求聰慧者，童稚捧應癲。
秋日阮隱居致薤三十束
作者：杜甫（唐）

隱者柴門內，畦蔬繞舍秋。盈筐承露薤，不待致書求。束比青芻色，圓齊玉箸頭。衰年關鬲冷，味暖並無憂。
秦州見敕目薛三璩授司議郎畢四曜除監察與二子有故遠喜遷官兼述索居凡三十韻
作者：杜甫（唐）

大雅何寥闊，斯人尚典刑。交期餘潦倒，材力爾精靈。二子聲同日，諸生困一經。文章開穾奧，遷擢潤朝廷。舊好何由展，新詩更憶聽。別來頭並白，相見眼終青。伊昔貧皆甚，同憂心不寧。棲遑分半菽，浩蕩逐流萍。俗態猶猜忌，妖氛忽杳冥。獨慚投漢閣，俱議哭秦庭。還蜀只無補，囚梁亦固扃。華夷相混合，宇宙一羶腥。帝力收三統，天威總四溟。舊都俄望幸，清廟肅惟馨。雜種雖高壘，長驅甚建瓴。焚香淑景殿，漲水望雲亭。法駕初還日，群公若會星。宮臣仍點染，柱史正零丁。官忝趨棲鳳，朝回歎聚螢。喚人看騕褭，不嫁惜娉婷。掘劍知埋獄，提刀見發硎。侏儒應共飽，漁父忌偏醒。旅泊窮清渭，長吟望濁涇。羽書還似急，烽火未全停。師老資殘寇，戎生及近坰。忠臣辭憤激，烈士涕飄零。上將盈邊鄙，元勳溢鼎銘。仰思調玉燭，誰定握青萍。隴俗輕鸚鵡，原情類鶺鴒。秋風動關塞，高臥想儀形。
寄彭州高三十五使君適、虢州岑二十七長史參三十韻
作者：杜甫（唐）

故人何寂寞，今我獨淒涼。老去才難盡，秋來興甚長。物情尤可見，辭客未能忘。海內知名士，雲端各異方。高岑殊緩步，沈鮑得同行。意愜關飛動，篇終接混茫。舉天悲富駱，近代惜盧王。似爾官仍貴，前賢命可傷。諸侯非棄擲，半刺已翱翔。詩好幾時見，書成無信將。男兒行處是，客子鬥身強。羈旅推賢聖，沈綿抵咎殃。三年猶瘧疾，一鬼不銷亡。隔日搜脂髓，增寒抱雪霜。徒然潛隙地，有靦屢鮮妝。何太龍鍾極，於今出處妨。無錢居帝裡，盡室在邊疆。劉表雖遺恨，龐公至死藏。心微傍魚鳥，肉瘦怯豺狼。隴草蕭蕭白，洮雲片片黃。彭門劍閣外，虢略鼎湖旁。荊玉簪頭冷，巴箋染翰光。烏麻蒸續曬，丹橘露應嘗。豈異神仙宅，俱兼山水鄉。竹齋燒藥灶，花嶼讀書床。更得清新否，遙知對屬忙。舊官寧改漢，淳俗本歸唐。濟世宜公等，安貧亦士常。蚩尤終戮辱，胡羯漫倡狂。會待襖氛靜，論文暫裹糧。
寄嶽州賈司馬六丈、巴州嚴八使君兩閣老五十韻
作者：杜甫（唐）

衡嶽啼猿裡，巴州鳥道邊。故人俱不利，謫宦兩悠然。開闢乾坤正，榮枯雨露偏。長沙才子遠，釣瀨客星懸。憶昨趨行殿，殷憂捧禦筵。討胡愁李廣，奉使待張騫。無複雲臺仗，虛修水戰船。蒼茫城七十，流落劍三千。畫角吹秦晉，旄頭俯澗瀍。小儒輕董卓，有識笑苻堅。浪作禽填海，那將血射天。萬方思助順，一鼓氣無前。陰散陳倉北，晴燻太白巔。亂麻屍積衛，破竹勢臨燕。法駕還雙闕，王師下八川。此時沾奉引，佳氣拂周旋。貔虎開金甲，麒麟受玉鞭。侍臣諳入仗，廄馬解登仙。花動朱樓雪，城凝碧樹煙。衣冠心慘愴，故老淚潺湲。哭廟悲風急，朝正霽景鮮。月分梁漢米，春得水衡錢。內蕊繁於纈，宮莎軟勝綿。恩榮同拜手，出入最隨肩。晚著華堂醉，寒重繡被眠。轡齊兼秉燭，書枉滿懷箋。每覺升元輔，深期列大賢。秉鈞方咫尺，鎩翮再聯翩。禁掖朋從改，微班性命全。青蒲甘受戮，白髮竟誰憐。弟子貧原憲，諸生老伏虔。師資謙未達，鄉黨敬何先。舊好腸堪斷，新愁眼欲穿。翠幹危棧竹，紅膩小湖蓮。賈筆論孤憤，嚴詩賦幾篇。定知深意苦，莫使眾人傳。貝錦無停織，朱絲有斷弦。浦鷗防碎首，霜鶻不空拳。地僻昏炎瘴，山稠隘石泉。且將棋度日，應用酒為年。典郡終微眇，治中實棄捐。安排求傲吏，比興展歸田。去去才難得，蒼蒼理又玄。古人稱逝矣，吾道蔔終焉。隴外翻投跡，漁陽複控弦。笑為妻子累，甘與歲時遷。親故行稀少，兵戈動接聯。他鄉饒夢寐，失侶自屯邅。多病加淹泊，長吟阻靜便。如公盡雄俊，志在必騰鶱。
寄張十二山人彪三十韻
作者：杜甫（唐）

獨臥嵩陽客，三違潁水春。艱難隨老母，慘澹向時人。謝氏尋山屐，陶公漉酒巾。群兇彌宇宙，此物在風塵。曆下辭姜被，關西得孟鄰。早通交契密，晚接道流新。靜者心多妙，先生藝絕倫。草書何太苦，詩興不無神。曹植休前輩，張芝更後身。數篇吟可老，一字買堪貧。將恐曾防寇，深潛託所親。甯聞倚門夕，盡力潔飧晨。疏懶為名誤，驅馳喪我真。索居猶寂寞，相遇益悲辛。流轉依邊徼，逢迎念席珍。時來故舊少，亂後別離頻。世祖修高廟，文公賞從臣。商山猶入楚，源水不離秦。存想青龍秘，騎行白鹿馴。耕巖非穀口，結草即河濱。肘後符應驗，囊中藥未陳。旅懷殊不愜，良覿渺無因。自古皆悲恨，浮生有屈伸。此邦今尚武，何處且依仁。鼓角淩天籟，關山信月輪。官場羅鎮磧，賊火近洮岷。蕭索論兵地，蒼茫鬥將辰。大軍多處所，餘孽尚紛綸。高興知籠鳥，斯文起獲麟。窮秋正搖落，回首望松筠。
寄李十二白二十韻
作者：杜甫（唐）

昔年有狂客，號爾謫仙人。筆落驚風雨，詩成泣鬼神。聲名從此大，汩沒一朝伸。文彩承殊渥，流傳必絕倫。龍舟移棹晚，獸錦奪袍新。白日來深殿，青雲滿後塵。乞歸優詔許，遇我宿心親。未負幽棲志，兼全寵辱身。劇談憐野逸，嗜酒見天真。醉舞梁園夜，行歌泗水春。才高心不展，道屈善無鄰。處士禰衡俊，諸生原憲貧。稻粱求未足，薏苡謗何頻。五嶺炎蒸地，三危放逐臣。幾年遭鵩鳥，獨泣向麒麟。蘇武先還漢，黃公豈事秦。楚筵辭醴日，梁獄上書辰。已用當時法，誰將此義陳。老吟秋月下，病起暮江濱。莫怪恩波隔，乘槎與問津。
寄杜先生詩
作者：孫偓（唐）

蜀國信難遇，楚鄉心更愁。我行同范蠡，師舉效浮丘。他日相逢處，多應在十洲。
贈南嶽僧全玭
作者：孫偓（唐）

窠居過後更何人，傳得如來法印真。昨日祝融峰下見，草衣便是雪山□。
答門生王渙李德鄰趙光胤王拯長句
作者：孫偓（唐）

謬持文柄得時賢，粉署清華次第遷。昔歲策名皆健筆，何事老夫猶賦詠，欲將酬和永留傳。
句
作者：孫偓（唐）

好是步虛明月夜，瑞爐蜚下醮壇前。
禁林聞曉鶯
作者：陸扆（唐）

曙色分層漢，鶯聲繞上林。報花開瑞錦，催柳綻黃金。斷續隨風遠，間關送月沈。語當溫樹近，飛覺禁園深。繡戶驚殘夢，瑤池囀好音。願將棲息意，從此沃天心。
句
作者：陸扆（唐）

今秋已約天臺月。
華州榜寄諸門生
作者：薛昭緯（唐）

時君過聽委平衡，粉署華燈到曉明。開卷固難窺浩汗，自笑觀光輝
謝銀工
作者：薛昭緯（唐）

一碟氈根數十皴，盤中猶更有紅鱗。早知文字多辛苦，悔不當初學冶銀。
閒居即事
作者：陸翱（唐）

衰柳迷隋苑，衡門啼暮鴉。茅廚煙不動，書牖日空斜。悔下東山石，貧於南阮家。沈憂損神慮，萱草自開花。
趙氏北樓
作者：陸翱（唐）

殷勤趙公子，良夜竟相留。朗月生東海，仙娥在北樓。酒闌珠露滴，歌迥石城秋。本為愁人設，愁人到曉愁。
題馬嵬驛
作者：狄歸昌（唐）

馬嵬煙柳正依依，重見鑾輿幸蜀歸。泉下阿蠻應有語，這回休更怨楊妃。
蜀中登第答李搏六韻
作者：裴廷裕（唐）

何勞問我成都事，亦報君知便納降。蜀柳籠堤煙矗矗，高卷絳紗揚氏宅，半垂紅袖薛濤窗。浣花泛鷁詩千首，
偶題
作者：裴廷裕（唐）

微雨微風寒食節，半開半合木蘭花。看花倚柱終朝立，卻似淒淒不在家。
閑宵望月
作者：李沇（唐）

卷箔舒紅茵，當軒玩明月。懿哉深夜中，靜聽歌初發。苔含殿華濕，竹影蟾光潔。轉扇來清風，援琴飛白雪。行愁景候變，坐恐流芳歇。桂影有餘光，蘭燈任將滅。
醮詞
作者：李沇（唐）

犬咬天關閉，彩童呼仙吏。一封紅篆書，為奏塵寰事。八極鼇柱傾，四溟龍鬣沸。長庚冷有芒，文曲淡無氣。烏輪不再中，黃沙瘞腥鬼。請帝命真官，臨雲啟金匱。方與清華宮，重正紫極位。曠古雨露恩，安得惜沾施。生人血欲盡，攙搶無飽意。
巫山高
作者：李沇（唐）

抉天心，開地脈，浮動淩霄拂藍碧。襄王端眸望不極，君王妒妾夢荊宮，虛把金泥印仙掌。江濤迅激如相助，
夢仙謠
作者：李沇（唐）

海宮蹙浪收殘月，挈壺掌事傳更歇。銀蟾半墜恨流咽，桂花裛露曙香冷，八窗玉朗驚晨雞。裁紗剪羅貼丹鳳，
秋霖歌
作者：李沇（唐）

西方龍兒口猶乳，初解驅雲學行雨。縱恣群陰駕老虯，恨無長劍一千仞，劃斷頑雲看晴碧。
方響歌
作者：李沇（唐）

敲金扣石聲相淩，遙空冷靜天正澄。寶瓶下井轆轤急，季倫怒擊珊瑚摧，靈芸整鬢步搖折。十六葉中侵素光，急節寫商商恨促，秦愁越調逡巡足。夢入仙樓戛殘曲，
答王渙
作者：裴贄（唐）

謬持文柄得時賢，粉署清華次第遷。昔歲策名皆健筆，何事老夫猶賦詠，欲將酬和永留傳。
薄命妾
作者：盧汝弼（唐）

君恩已斷盡成空，追想嬌歡恨莫窮。長為蕣花光曉日，閑憑玉欄思舊事，幾回春暮泣殘紅。
秋夕寓居精舍書事
作者：盧汝弼（唐）

葉滿苔階杵滿城，此中多恨恨難平。疏簷看織蠨蛸網，覺來獨步長廊下，半夜西風吹月明。
聞雁
作者：盧汝弼（唐）

秋風蕭瑟靜埃氛，邊雁迎風響咽群。瀚海應嫌霜下早，何處最添羈客恨，竹窗殘月酒醒聞。
鴛鴦
作者：盧汝弼（唐）

雙浮雙浴傍苔磯，蓼浦蘭皋繡帳幃。長羨鷺鷥能潔白，應笑隨陽沙漠雁，洞庭煙暖又思歸。
和李秀才邊庭四時怨
作者：盧汝弼（唐）

春風昨夜到榆關，故國煙花想已殘。少婦不知歸不得，朝朝應上望夫山。盧龍塞外草初肥，雁乳平蕪曉不飛。鄉國近來音信斷，至今猶自著寒衣。八月霜飛柳半黃，蓬根吹斷雁南翔。隴頭流水關山月，泣上龍堆望故鄉。朔風吹雪透刀瘢，飲馬長城窟更寒。半夜火來知有敵，一時齊保賀蘭山。
和李補闕曲江看蓮花
作者：姚合（唐）

露荷迎曙發，灼灼複田田。乍見神應駭，頻來眼尚顛。光凝珠有蒂，焰起火無煙。粉膩黃絲蕊，心重碧玉錢。日浮秋轉麗，雨灑晚彌鮮。醉豔酣千朵，愁紅思一川。綠莖扶萼正，翠菂滿房圓。淡暈還殊眾，繁英得自然。高名猶不厭，上客去爭先。景逸傾芳酒，懷濃習彩箋。海霞寧有態，蜀錦不成妍。客至應消病，僧來欲破禪。曉多臨水立，夜只傍堤眠。金似明沙渚，燈疑宿浦船。風驚叢乍密，魚戲影微偏。穠彩燒晴霧，殷姿纈碧泉。畫工投粉筆，宮女棄花鈿。鳥戀驚難起，蜂偷困不前。繞行香爛熳，折贈意纏綿。誰計江南曲，風流合管絃。
和王郎中召看牡丹
作者：姚合（唐）

葩疊萼相重，燒欄複照空。妍姿朝景裡，醉豔晚煙中。乍怪霞臨砌，還疑燭出籠。繞行驚地赤，移坐覺衣紅。殷麗開繁朵，香濃發幾叢。裁綃樣豈似，染茜色寧同。嫩畏人看損，鮮愁日炙融。嬋娟涵宿露，爛熳抵春風。縱賞襟情合，閑吟景思通。客來歸盡懶，鶯戀語無窮。萬物珍那比，千金買不充。如今難更有，縱有在仙宮。
詠南池嘉蓮
作者：姚合（唐）

芙蓉池裡葉田田，一本雙花出碧泉。濃淡共妍香各散，四野人聞皆盡喜，爭來入郭看嘉蓮。
種葦
作者：姚合（唐）

欲種數莖葦，出門來往頻。近陂收本土，選地問幽人。靜看唯思長，初移未覺勻。坐中尋竹客，將去更逡巡。
採松花
作者：姚合（唐）

擬服松花無處學，嵩陽道士忽相教。今朝試上高枝採，不覺傾翻仙鶴巢。
詠新菊
作者：姚合（唐）

黃金色未足，摘取且嘗新。若待重陽日，何曾異眾人。
楊柳枝詞五首
作者：姚合（唐）

黃金絲掛粉牆頭，動似顛狂靜似愁。遊客見時心自醉，無因得見謝家樓。葉葉如眉翠色濃，黃鶯偏戀語從容。橋邊陌上無人識，雨濕煙和思萬重。江上東西離別饒，舊條折盡折新條。亦知春色人將去，猶勝狂風取次飄。二月楊花觸處飛，悠悠漠漠自東西。謝家詠雪徒相比，吹落庭前便作泥。江亭楊柳折還垂，月照深黃幾樹絲。見說隋堤枯已盡，年年行客怪春遲。
郡中冬夜聞蛩
作者：姚合（唐）

秋蛩聲尚在，切切起蒼苔。久是忘情者，今還有事來。微霜風稍靜，圓月霧初開。此思誰能遣，應須執酒杯。
聞新蟬寄李餘
作者：姚合（唐）

往年六月蟬應到，每到聞時骨欲驚。今日槐花還似發，卻愁聽盡更無聲。
聞蟬寄賈島
作者：姚合（唐）

秋來吟更苦，半咽半隨風。禪客心應亂，愁人耳願聾。雨晴煙樹裡，日晚古城中。遠思應難盡，誰當與我同。
題鶴雛
作者：姚合（唐）

羽毛生未齊，嶛峭醜於雞。夜夜穿籠出，擣衣砧上棲。
詠鶯
作者：姚合（唐）

春來深谷雪方消，鶯別寒林傍翠條。到處為憐煙景好，少婦聽時思舊曲，玉樓從此動雲韶。
老馬
作者：姚合（唐）

臥來扶不起，唯向主人嘶。惆悵東郊道，秋來雨作泥。
詠鏡
作者：姚合（唐）

鑄為明鏡絕塵埃，翡翠窗前掛玉臺。繡帶共尋龍口出，好是照身宜謝女，嫦娥飛向玉宮來。
詠破屏風
作者：姚合（唐）

時人嫌古畫，倚壁不曾收。露滴膠山斷，風吹絹海秋。殘雪飛屋裡，片水落床頭。尚勝凡花鳥，君能補綴不。
古碑
作者：姚合（唐）

荒田一片石，文字滿青苔。不是逢閑客，何人肯讀來。
拾得古硯
作者：姚合（唐）

僻性愛古物，終歲求不獲。昨朝得古硯，黃河灘之側。念此黃河中，應有昔人宅。宅亦作流水，斯硯未變易。波瀾所激觸，背面生罅隙。質狀樸且醜，今人作不得。捧持且驚歎，不敢施筆墨。或恐先聖人，嘗用修六籍。置之潔淨室，一日三磨拭。大喜豪貴嫌，久長得保惜。
裴大夫見過
作者：姚合（唐）

湖南譙國盡英髦，心事相期節義高。解下佩刀無所惜，新聞天子付三刀。
謝韜光上人贈百齡藤杖
作者：姚合（唐）

衰病近來行少力，光公乞我百齡藤。閑來杖此向何處，過水緣山只訪僧。
詠貴遊
作者：姚合（唐）

貴遊多愛向深春，到處香凝數裡塵。紅杏花開連錦障，日暮垂鞭共歸去，西園賓客附龍鱗。
窮邊詞二首
作者：姚合（唐）

將軍作鎮古汧洲，水膩山春節氣柔。清夜滿城絲管散，行人不信是邊頭。箭利弓調四鎮兵，蕃人不敢近東行。沿邊千里渾無事，唯見平安火入城。
劍器詞三首
作者：姚合（唐）

聖朝能用將，破敵速如神。掉劍龍纏臂，開旗火滿身。積屍川沒岸，流血野無塵。今日當場舞，應知是戰人。晝渡黃河水，將軍險用師。雪光偏著甲，風力不禁旗。陣變龍蛇活，軍雄鼓角知。今朝重起舞，記得戰酣時。破虜行千里，三軍意氣粗。展旗遮日黑，驅馬飲河枯。鄰境求兵略，皇恩索陣圖。元和太平樂，自古恐應無。
從軍樂二首
作者：姚合（唐）

每日尋兵籍，經年別酒徒。眼疼長不校，肺病且還無。僮僕驚衣窄，親情覺語粗。幾時得歸去，依舊作山夫。朝朝十指痛，唯署點兵符。貧賤依前在，顛狂一半無。身慚山友棄，膽賴酒杯扶。誰道從軍樂，年來鑷白須。
敬宗皇帝輓詞三首
作者：姚合（唐）

從諫停東幸，垂衣寶曆昌。漢昭登位少，周代蔔年長。彩仗三清路，麻衣萬國喪。玄宮今一閉，終古柏蒼蒼。晚色啟重扉，旌旗路漸移。荊山鼎成日，湘浦竹斑時。臣子終身感，山園七月期。金莖看尚在，承露複何為。紫陌起仙飆，川原共寂寥。靈輴萬國護，儀殿百神朝。漏滴秋風路，笳吟灞水橋。微臣空感咽，踴絕覺天遙。
文宗皇帝輓詞三首
作者：姚合（唐）

垂拱開成化，愔愔雅樂全。千官方就日，四海忽無天。堯舜非傳子，殷周但蔔年。聖功青史外，刊石在陵前。代以無為理，車書萬國同。繼兄還付弟，授聖悉推公。雲霧疑無日，笳簫別起風。金莖難複見，寒露落空中。龍歸攀不得，髯在侍臣邊。徹奠新阡起，登山吉從全。關河佳氣散，夷夏哭聲連。寂寞玄宮閉，朝昏千萬年。
莊恪太子輓詞二首
作者：姚合（唐）

曉漏啟嚴城，宮臣縞素行。靈儀先鹵簿，新諡在銘旌。雲晦郊原色，風連霰雪聲。淒涼望苑路，春草即應生。寒日青宮閉，玄堂渭水濱。華夷箋乍絕，兇吉禮空新。薤露歌連哭，泉扉夜作晨。吹笙今一去，千古在逡巡。
哭費拾遺徵君
作者：姚合（唐）

服儒師道旨，糲食臥中林。誰識先生事，無身是本心。空山流水遠，故國白雲深。日夕誰來哭，唯應猿鳥吟。
哭硯山孫道士
作者：姚合（唐）

修短皆由命，暗懷師出塵。豈知修道者，難免不亡身。永秘黃庭訣，高懸漉酒巾。可憐白犬子，閑吠遠行人。
哭賈島二首
作者：姚合（唐）

白日西邊沒，滄波東去流。名雖千古在，身已一生休。豈料文章遠，那知瑞草秋。曾聞有書劍，應是別人收。杳杳黃泉下，嗟君向此行。有名傳後世，無子過今生。新墓松三尺，空階月二更。從今舊詩卷，人覓寫應爭。
楊給事師皋哭亡愛姬英英竊聞詩人多賦因而繼和
作者：姚合（唐）

真珠為土玉為塵，未識遙聞鼻亦辛。天上還應收至寶，見說忘情唯有酒，夕陽對酒更傷神。
喜覽涇州盧侍禦詩卷
作者：姚合（唐）

新詩十九首，麗格出青冥。得處神應駭，成時力盡停。正愁聞更喜，沈醉見還醒。自是天才健，非關筆硯靈。
喜覽裴中丞詩卷
作者：姚合（唐）

新詩盈道路，清韻似敲金。調格江山峻，功夫日月深。蜀箋方入寫，越客始消吟。後輩難知處，朝朝枉用心。
心懷霜
作者：姚合（唐）

欲識為詩苦，秋霜若在心。神清方耿耿，氣肅覺沉沉。皓素中方委，嚴凝得更深。依稀輕夕渚，彷彿在寒林。思勁淒孤韻，聲酸激冷吟。還如飲冰士，勵節望知音。
聽僧雲端講經
作者：姚合（唐）

無生深旨誠難解，唯是師言得正真。遠近持齋來諦聽，酒坊魚市盡無人。
臘日獵
作者：姚合（唐）

健夫結束執旌旗，曉度長江自合圍。野外狐狸搜得盡，蠟節畋遊非為己，莫驚刺史夜深歸。
聞魏州破賊
作者：姚合（唐）

生靈蘇息到元和，上將功成自執戈。煙霧掃開尊北嶽，從此四方無一事，朝朝雨露是恩波。
下第
作者：姚合（唐）

枉為鄉裡舉，射鵠藝渾疏。歸路羞人問，春城賃舍居。閉門辭雜客，開篋讀生書。以此投知己，還因勝自餘。
得舍弟書
作者：姚合（唐）

親戚多離散，三年獨在城。貧居深穩臥，晚學愛閑名。小弟有書至，異鄉無地行。悲歡相並起，何處說心情。
病僧
作者：姚合（唐）

三年病不出，苔蘚滿藤鞋。倚壁看經坐，聞鐘吃藥齋。茶煙燻殺竹，簷雨滴穿階。無暇頻相訪，秋風寂寞懷。
成名後留別從兄
作者：姚合（唐）

一辭山舍廢躬耕，無事悠悠住帝城。為客衣裳多不穩，卻出關東悲複喜，歸尋弟妹別仁兄。
佛舍見鬍子有嘲
作者：姚合（唐）

明明複夜夜，鬍子即成翁。唯是真知性，不來生滅中。
白鼻騧
作者：姚合（唐）

為底胡姬酒，長來白鼻騧。摘蓮拋水上，郎意在浮花。
崔少卿鶴
作者：姚合（唐）

入門石徑半高低，閑處無非是藥畦。致得仙禽無去意，花間舞罷洞中棲。
新昌裡
作者：姚合（唐）

舊客常樂坊，井泉濁而鹹。新屋新昌裡，井泉清而甘。僮僕慣苦飲，食美翻憎嫌。朝朝忍饑行，慼慼如難堪。中下無正性，所習便淫耽。一染不可變，甚於茜與藍。近貧日益廉，近富日益貪。以此當自警，慎勿信邪讒。
塞下曲
作者：姚合（唐）

磧露黃雲下，凝寒鼓不鳴。戰須移死地，軍諱殺降兵。印馬秋遮虜，蒸沙夜築城。舊鄉歸不得，都尉負功名。
從軍行
作者：姚合（唐）

濫得進士名，才用苦不長。性癖藝亦獨，十年作詩章。六義雖粗成，名字猶未揚。將軍俯招引，遣脫儒衣裳。常恐虛受恩，不慣把刀槍。又無遠籌略，坐使虜滅亡。昨來發兵師，各各赴戰場。顧我同老弱，不得隨戎行。丈夫生世間，職分貴所當。從軍不出門，豈異病在床。誰不戀其家，其家無風霜。鷹鶻念搏擊，豈貴食滿腸。
杏園
作者：姚合（唐）

江頭數頃杏花開，車馬爭先盡此來。欲待無人連夜看，黃昏樹樹滿塵埃。
閒居
作者：姚合（唐）

日日門長閉，憐家亦懶過。頭風春飲苦，眼暈夜書多。幽鳥偏棲竹，凡人笑種莎。近來難得酒，無計奈愁何。
句
作者：姚合（唐）

天遙來雁小，江闊去帆孤。南陌遊人回首去，東林道者杖藜歸。萄藤洞庭頭，引葉漾盈搖。皎潔鉤高掛，玲瓏影落寮。陰煙壓幽屋，蒙密夢冥苗。清秋青且翠，冬到凍都凋。
雲安公主下降奉詔作催妝詩
作者：陸暢（唐）

雲安公主貴，出嫁五侯家。天母親調粉，日兄憐賜花。催鋪百子帳，待障七香車。借問妝成未，東方欲曉霞。
山出雲
作者：陸暢（唐）

靈山蓄雲彩，紛鬱出清晨。望樹繁花白，看峰小雪新。映松張蓋影，依澗布魚鱗。高似從龍處，低如觸石頻。濃光藏半岫，淺色類飄塵。玉葉開天際，遙憐佔早春。
驚雪
作者：陸暢（唐）

怪得北風急，前庭如月輝。天人甯許巧，剪水作花飛。
聞早蟬
作者：陸暢（唐）

落日早蟬急，客心聞更愁。一聲來枕上，夢裡故園秋。
別劉端公
作者：陸暢（唐）

連騎出都門，秋蟬噪高柳。落日辭故人，自醉不關酒。
新晴愛月
作者：陸暢（唐）

野性平生惟愛月，新晴半夜睹蟬娟。起來自擘紗窗破，恰漏清光落枕前。
雲安公主出降雜詠催妝二首
作者：陸暢（唐）

天上瓊花不避秋，今宵織女嫁牽牛。萬人惟待乘鸞出，乞巧齊登明月樓。少妝銀粉飾金鈿，端正天花貴自然。聞道禁中時節異，九秋香滿鏡臺前。
坐障
作者：陸暢（唐）

白玉為竿丁字成，黃金繡帶短長輕。強遮天上花顏色，不隔雲中語笑聲。
簾
作者：陸暢（唐）

勞將素手卷蝦須，瓊室流光更綴珠。玉漏報來過半夜，可憐潘嶽立踟躕。
階
作者：陸暢（唐）

甃玉編金次第平，花紋隱起踏無聲。幾重便上華堂裡，得見天人吹鳳笙。
扇
作者：陸暢（唐）

寶扇持來入禁宮，本教花下動香風。姮娥須逐彩雲降，不可通宵在月中。
解內人嘲
作者：陸暢（唐）

粉面仙郎選聖朝，偶逢秦女學吹簫。須教翡翠聞王母，不奈烏鳶噪鵲橋。
成都贈別席夔
作者：陸暢（唐）

不值分流二江水，定應猶得且同行。三千裡外情人別，更被子規啼數聲。
遊城東王駙馬亭
作者：陸暢（唐）

城外無塵水間松，秋天木落見山容。共尋蕭史江亭去，一望終南紫閣峰。
望毛女峰
作者：陸暢（唐）

我種東峰千葉蓮，此峰毛女始求仙。今朝暗算當時事，已是人間七萬年。
送李山人歸山
作者：陸暢（唐）

來從千山萬山裡，歸向千山萬山去。山中白雲千萬重，卻望人間不知處。
長安新晴
作者：陸暢（唐）

九重深淺人不知，金殿玉樓倚朝日。一夜城中新雨晴，禦溝流得宮花出。
出藍田關寄董使君
作者：陸暢（唐）

萬裡煙蘿錦帳間，雲迎水送度藍關。七盤九折難行處，儘是龔黃界外山。
題悟公禪堂
作者：陸暢（唐）

臨壇付法十三春，家本長城若下人。芸閣少年應不識，南山鈔主是前身。
宿陝府北樓奉酬崔大夫二首
作者：陸暢（唐）

樓壓黃河山滿坐，風清水涼誰忍臥。人定軍州禁漏傳，不妨秋月城頭過。一別朱門三四春，再來應笑尚風塵。昨宵唯有樓前月，識是謝公詩酒人。
陝州逢竇鞏同宿，寄江陵韋協律
作者：陸暢（唐）

共出丘門歲九霜，相逢悽愴對離觴。荊南為報韋從事，一宿同眠禦史床。
夜到泗州酬崔使君
作者：陸暢（唐）

徐城洪盡到淮頭，月裡山河見泗州。聞道泗濱清廟磬，雅聲今在謝家樓。
送崔員外使回入京金鉤驛逢因贈
作者：陸暢（唐）

六星宮裡一星歸，行到金鉤近紫微。侍史別來經歲月，今宵應夢護香衣。
成都送別費冠卿
作者：陸暢（唐）

紅椒花落桂花開，萬裡同遊俱未回。莫厭客中頻送客，思鄉獨上望鄉臺。
題商山廟
作者：陸暢（唐）

商洛秦時四老翁，人傳羽化此山空。若無仙眼何由見，總在廟前花洞中。
題獨孤少府園林
作者：陸暢（唐）

四面青山是四鄰，煙霞成伴草成茵。年年洞口桃花發，不記曾經迷幾人。
送獨孤秀才下第歸太白山
作者：陸暢（唐）

逸翮暫時成落羽，將歸太白賞靈蹤。須尋最近碧霄處，擬倩和雲買一峰。
下第後病中
作者：陸暢（唐）

獻玉頻年命未通，窮秋成病悟真空。笑看朝市趨名者，不病那知在病中。
送深上人歸江南
作者：陸暢（唐）

留得蓮花偈付誰，獨攜金策欲歸時。江南無限蕭家寺，曾與白雲何處期。
題自然觀
作者：陸暢（唐）

劍閣門西第一峰，道陵成道有高蹤。行人若上升仙處，須撥白雲三四重。
疾愈步庭花
作者：陸暢（唐）

桃紅李白覺春歸，強步閒庭力尚微。從困不扶靈壽杖，恐驚花裡早鶯飛。
籌筆店江亭
作者：陸暢（唐）

九折巖邊下馬行，江亭暫歇聽江聲。白雲綠樹不關我，枉與樵人樂一生。
贈賀若少府
作者：陸暢（唐）

十日廣陵城裡住，聽君花下撫金徽。新聲指上懷中紙，莫怪潛偷數曲歸。
太子劉舍人邀看花
作者：陸暢（唐）

年少風流七品官，朱衣白馬冶遊盤。負心不報春光主，幾處偷看紅牡丹。
薔薇花
作者：陸暢（唐）

錦窠花朵燈叢醉，翠葉眉稠裛露垂。莫引美人來架下，恐驚紅片落燕支。
句
作者：陸暢（唐）

蜀道易，易於履平地。蟬噪入雲樹，風開無主花。
草檄答南蠻有詠
作者：胡曾（唐）

辭天出塞陣雲空，霧卷霞開萬裡通。親受虎符安宇宙，為報南蠻須屏跡，不同蜀將武侯功。
寒食都門作
作者：胡曾（唐）

二年寒食住京華，寓目春風萬萬家。金絡馬銜原上草，誰念都門兩行淚，故園寥落在長沙。
薄命妾
作者：胡曾（唐）

阿嬌初失漢皇恩，舊賜羅衣亦罷燻。倚枕夜悲金屋雨，龍騎不巡時漸久，長門空掩綠苔紋。
獨不見
作者：胡曾（唐）

玉關一自有氛埃，年少從軍竟未回。門外塵凝張樂榭，萬裡寂寥音信絕，寸心爭忍不成灰。
交河塞下曲
作者：胡曾（唐）

交河冰薄日遲遲，漢將思家感別離。塞北草生蘇武泣，何處疲兵心最苦，夕陽樓上笛聲時。
車遙遙
作者：胡曾（唐）

自從車馬出門朝，便入空房守寂寥。玉枕夜殘魚信絕，芳草又衰還不至，碧天霜冷轉無憀。
早發潛水驛謁郎中員外
作者：胡曾（唐）

半床秋月一聲雞，萬裡行人費馬蹄。青野霧銷凝晉洞，已是大仙憐後進，不應來向武陵迷。
贈漁者
作者：胡曾（唐）

不愧人間萬戶侯，子孫相繼老扁舟。往來南越諳鮫室，羨君獨得逃名趣，身外無機任白頭。
自嶺下泛鷁到清遠峽作
作者：胡曾（唐）

乘船浮鷁下韶水，絕境方知在嶺南。薜荔雨餘山自黛，不為篋中書未獻，便來茲地結茅庵。
題周瑜將軍廟
作者：胡曾（唐）

共說生前國步難，山川龍戰血漫漫。交鋒魏帝旌旗退，功勳碑碣今何在，不得當時一字看。
詠史詩：烏江
作者：胡曾（唐）

爭帝圖王勢已傾，八千兵散楚歌聲。烏江不是無船渡，恥向東吳再起兵。
詠史詩：章華臺
作者：胡曾（唐）

茫茫衰草沒章華，因笑靈王昔好奢。臺土未幹簫管絕，可憐身死野人家。
詠史詩：細腰宮
作者：胡曾（唐）

楚王辛苦戰無功，國破城荒霸業空。唯有青春花上露，至今猶泣細腰宮。
詠史詩：沙苑
作者：胡曾（唐）

馮翊南邊宿霧開，行人一步一裴回。誰知此地凋殘柳，儘是高歡敗後栽。
詠史詩：石城
作者：胡曾（唐）

古郢雲開白雪樓，漢江還繞石城流。何人知道寥天月，曾向朱門送莫愁。
詠史詩：荊山
作者：胡曾（唐）

抱玉巖前桂葉稠，碧溪寒水至今流。空山落日猿聲叫，疑是荊人哭未休。
詠史詩：陽臺
作者：胡曾（唐）

楚國城池颯已空，陽臺雲雨過無蹤。何人更有襄王夢，寂寂巫山十二重。
詠史詩：居延
作者：胡曾（唐）

漠漠平沙際碧天，問人雲此是居延。停驂一顧猶魂斷，蘇武爭禁十九年。
詠史詩：沛宮
作者：胡曾（唐）

漢高辛苦事幹戈，帝業興隆俊傑多。猶恨四方無壯士，還鄉悲唱大風歌。
詠史詩：金谷園
作者：胡曾（唐）

一自佳人墜玉樓，繁華東逐洛河流。唯餘金穀園中樹，殘日蟬聲送客愁。
詠史詩：湘川
作者：胡曾（唐）

虞舜南捐萬乘君，靈妃揮涕竹成紋。不知精魄遊何處，落日瀟湘空白雲。
詠史詩：夷門
作者：胡曾（唐）

六龍冉冉驟朝昏，魏國賢才杳不存。唯有侯嬴在時月，夜來空自照夷門。
詠史詩：黃金臺
作者：胡曾（唐）

北乘羸馬到燕然，此地何人複禮賢。若問昭王無處所，黃金臺上草連天。
詠史詩：夷陵
作者：胡曾（唐）

夷陵城闕倚朝雲，戰敗秦師縱火焚。何事三千珠履客，不能西禦武安君。
詠史詩：漢江
作者：胡曾（唐）

漢江一帶碧流長，兩岸春風起綠楊。借問膠船何處沒，欲停蘭棹祀昭王。
詠史詩：蒼梧
作者：胡曾（唐）

有虞龍駕不西還，空委簫韶洞壑間。無計得知陵寢處，愁雲長滿九疑山。
詠史詩：陳宮
作者：胡曾（唐）

陳國機權未可涯，如何後主恣嬌奢。不知即入宮中井，猶自聽吹玉樹花。
詠史詩：南陽
作者：胡曾（唐）

世亂英雄百戰餘，孔明方此樂耕鋤。蜀王不自垂三顧，爭得先生出舊廬。
詠史詩：即墨
作者：胡曾（唐）

即墨門開縱火牛，燕師營裡血波流。固存不得田單術，齊國尋成一土丘。
詠史詩：渭濱
作者：胡曾（唐）

岸草青青渭水流，子牙曾此獨垂釣。當時未入非熊兆，幾向斜陽歎白頭。
詠史詩：五湖
作者：胡曾（唐）

東上高山望五湖，雪濤煙浪起天隅。不知範蠡乘舟後，更有功臣繼踵無。
詠史詩：易水
作者：胡曾（唐）

一旦秦皇馬角生，燕丹歸北送荊卿。行人慾識無窮恨，聽取東流易水聲。
詠史詩：長平
作者：胡曾（唐）

長平瓦震武安初，趙卒俄成戲鼎魚。四十萬人俱下世，元戎何用讀兵書。
詠史詩：西園
作者：胡曾（唐）

月滿西園夜未央，金風不動鄴天涼。高情公子多秋興，更領詩人入醉鄉。
詠史詩：長沙
作者：胡曾（唐）

江上南風起白蘋，長沙城郭異鹹秦。故鄉猶自嫌卑濕，何況當時賦鵩人。
詠史詩：圯橋
作者：胡曾（唐）

廟算張良獨有餘，少年逃難下邳初。逡巡不進泥中履，爭得先生一卷書。
詠史詩：銅雀臺
作者：胡曾（唐）

魏武龍輿逐逝波，高臺空按望陵歌。遏雲聲絕悲風起，翻向樽前泣翠娥。
詠史詩：東晉
作者：胡曾（唐）

石頭城下浪崔嵬，風起聲疑出地雷。何事苻堅太相小，欲投鞭策過江來。
詠史詩：吳江
作者：胡曾（唐）

子胥今日委東流，吳國明朝亦古丘。大笑夫差諸將相，更無人解守蘇州。
詠史詩：函谷關
作者：胡曾（唐）

寂寂函關鎖未開，田文車馬出秦來。朱門不養三千客，誰為雞鳴得放回。
詠史詩：武關
作者：胡曾（唐）

戰國相持竟不休，武關才掩楚王憂。出門若取靈均語，豈作鹹陽一死囚。
詠史詩：垓下
作者：胡曾（唐）

拔山力盡霸圖隳，倚劍空歌不逝騅。明月滿營天似水，那堪回首別虞姬。
詠史詩：郴縣
作者：胡曾（唐）

義帝南遷路入郴，國亡身死亂山深。不知埋恨窮泉後，幾度西陵片月沉。
詠史詩：東海
作者：胡曾（唐）

東巡玉輦委泉臺，徐福樓船尚未回。自是祖龍先下世，不關無路到蓬萊。
詠史詩：故宜城
作者：胡曾（唐）

武安南伐勒秦兵，疏鑿功將夏禹並。誰謂長渠千載後，水流猶入故宜城。
詠史詩：成都
作者：胡曾（唐）

杜宇曾為蜀帝王，化禽飛去舊城荒。年年來叫桃花月，似向春風訴國亡。
詠史詩：檀溪
作者：胡曾（唐）

三月襄陽綠草齊，王孫相引到檀溪。的盧何處埋龍骨，流水依前繞大堤。
詠史詩：青塚
作者：胡曾（唐）

玉貌元期漢帝招，誰知西嫁怨天驕。至今青塚愁雲起，疑是佳人恨未銷。
詠史詩：李陵臺
作者：胡曾（唐）

北入單於萬裡疆，五千兵敗滯窮荒。英雄不伏蠻夷死，更築高臺望故鄉。
詠史詩：河梁
作者：胡曾（唐）

漢家英傑出皇都，攜手河梁話入胡。不是子卿全大節，也應低首拜單於。
詠史詩：軹道
作者：胡曾（唐）

漢祖西來秉白旄，子嬰宗廟委波濤。誰憐君有翻身術，解向秦宮殺趙高。
詠史詩：漢宮
作者：胡曾（唐）

明妃遠嫁泣西風，玉箸雙垂出漢宮。何事將軍封萬戶，卻令紅粉為和戎。
詠史詩：豫讓橋
作者：胡曾（唐）

豫讓酬恩歲已深，高名不朽到如今。年年橋上行人過，誰有當時國士心。
詠史詩：華亭
作者：胡曾（唐）

陸機西沒洛陽城，吳國春風草又青。惆悵月中千歲鶴，夜來猶為唳華亭。
詠史詩：東山
作者：胡曾（唐）

五馬南浮一化龍，謝安入相此山空。不知攜妓重來日，幾樹鶯啼穀口風。
詠史詩：殺子谷
作者：胡曾（唐）

舉國賢良盡淚垂，扶蘇屈死樹邊時。至今穀口泉嗚咽，猶似秦人恨李斯。
詠史詩：馬陵
作者：胡曾（唐）

墜葉蕭蕭九月天，驅兵獨過馬陵前。路傍古木蟲書處，記得將軍破敵年。
詠史詩：玉門關
作者：胡曾（唐）

西戎不敢過天山，定遠功成白馬閑。半夜帳中停燭坐，唯思生入玉門關。
詠史詩：滹沱河
作者：胡曾（唐）

光武經營業未興，王郎兵革正憑陵。須知後漢功臣力，不及滹沱一片冰。
詠史詩：黃河
作者：胡曾（唐）

博望沉埋不復旋，黃河依舊水茫然。沿流欲共牛郎語，只得靈槎送上天。
詠史詩：鳳凰臺
作者：胡曾（唐）

秦娥一別鳳凰臺，東入青冥更不回。空有玉簫千載後，遺聲時到世間來。
詠史詩：五丈原
作者：胡曾（唐）

蜀相西驅十萬來，秋風原下久裴回。長星不為英雄住，半夜流光落九垓。
詠史詩：平城
作者：胡曾（唐）

漢帝西征陷虜塵，一朝圍解議和親。當時已有吹毛劍，何事無人殺奉春。
詠史詩：汴水
作者：胡曾（唐）

千里長河一旦開，亡隋波浪九天來。錦帆未落干戈起，惆悵龍舟更不回。
詠史詩：蘭臺宮
作者：胡曾（唐）

遲遲春日滿長空，亡國離宮蔓草中。宋玉不憂人事變，從遊那賦大王風。
詠史詩：金牛驛
作者：胡曾（唐）

山嶺千重擁蜀門，成都別是一乾坤。五丁不鑿金牛路，秦惠何由得併吞。
詠史詩：望思臺
作者：胡曾（唐）

太子銜冤去不回，臨皋從築望思臺。至今漢武銷魂處，猶有悲風木上來。
詠史詩：邯鄲
作者：胡曾（唐）

曉入邯鄲十裡春，東風吹下玉樓塵。青娥莫怪頻含笑，記得當年失步人。
詠史詩：箕山
作者：胡曾（唐）

寂寂箕山春複秋，更無人到此溪頭。棄瓢巖畔中宵月，千古空聞屬許由。
詠史詩：會稽山
作者：胡曾（唐）

越王兵敗已山棲，豈望全生出會稽。何事夫差無遠慮，更開羅網放鯨鯢。
詠史詩：不周山
作者：胡曾（唐）

共工爭帝力窮秋，因此捐生觸不周。遂使世間多感客，至今哀怨水東流。
詠史詩：虞阪
作者：胡曾（唐）

悠悠虞阪路欹斜，遲日和風簇野花。未省孫陽身沒後，幾多騏驥困鹽車。
詠史詩：秦庭
作者：胡曾（唐）

楚國君臣草莽間，吳王戈甲未東還。包胥不動鹹陽哭，爭得秦兵出武關。
詠史詩：延平津
作者：胡曾（唐）

延平津路水溶溶，峭壁巍岑一萬重。昨夜七星潭底見，分明神劍化為龍。
詠史詩：瑤池
作者：胡曾（唐）

阿母瑤池宴穆王，九天仙樂送瓊漿。漫矜八駿行如電，歸到人間國已亡。
詠史詩：銅柱
作者：胡曾（唐）

一柱高標險塞垣，南蠻不敢犯中原。功成自合分茅土，何事翻銜薏苡冤。
詠史詩：關西
作者：胡曾（唐）

楊震幽魂下北邙，關西蹤跡遂荒涼。四知美譽留人世，應與乾坤共久長。
詠史詩：高陽池
作者：胡曾（唐）

古人未遇即銜杯，所貴愁腸得酒開。何事山公持玉節，等閒深入醉鄉來。
詠史詩：瀘水
作者：胡曾（唐）

五月驅兵入不毛，月明瀘水瘴煙高。誓將雄略酬三顧，豈憚徵蠻七縱勞。
詠史詩：細柳營
作者：胡曾（唐）

文帝鑾輿勞北征，條侯此地整嚴兵。轅門不峻將軍令，今日爭知細柳營。
詠史詩：葉縣
作者：胡曾（唐）

葉公丘墓已塵埃，雲矗崇墉亦半摧。借問往年龍見日，幾多風雨送將來。
詠史詩：杜郵
作者：胡曾（唐）

自古功成禍亦侵，武安冤向杜郵深。五湖煙月無窮水，何事遷延到陸沉。
詠史詩：柯亭
作者：胡曾（唐）

一宿柯亭月滿天，笛亡人沒事空傳。中郎在世無甄別，爭得名垂爾許年。
詠史詩：葛陂
作者：胡曾（唐）

長房回到葛陂中，人已登真竹化龍。莫道神仙難頓學，嵇生自是不遭逢。
詠史詩：博浪沙
作者：胡曾（唐）

嬴政鯨吞六合秋，削平天下虜諸侯。山東不是無公子，何事張良獨報仇。
詠史詩：隴西
作者：胡曾（唐）

乘春來到隴山西，隗氏城荒碧草齊。好笑王元不量力，函關那受一丸泥。
詠史詩：白帝城
作者：胡曾（唐）

蜀江一帶向東傾，江上巍峨白帝城。自古山河歸聖主，子陽虛共漢家爭。
詠史詩：牛渚
作者：胡曾（唐）

溫嶠南歸輟棹晨，燃犀牛渚照通津。誰知萬丈洪流下，更有朱衣躍馬人。
詠史詩：朝歌
作者：胡曾（唐）

長嗟墨翟少風流，急管繁弦似寇仇。若解聞韶知肉味，朝歌欲到肯回頭。
詠史詩：谷口
作者：胡曾（唐）

一旦天真逐水流，虎爭龍戰為諸侯。子真獨有煙霞趣，穀口耕鋤到白頭。
詠史詩：武陵溪
作者：胡曾（唐）

一溪春水徹雲根，流出桃花片片新。若道長生是虛語，洞中爭得有秦人。
詠史詩：大澤
作者：胡曾（唐）

白蛇初斷路人通，漢祖龍泉血刃紅。不是鹹陽將瓦解，素靈那哭月明中。
詠史詩：澠池
作者：胡曾（唐）

日照荒城芳草新，相如曾此挫強秦。能令百二山河主，便作樽前擊缶人。
詠史詩：峴山
作者：胡曾（唐）

曉日登臨感晉臣，古碑零落峴山春。松間殘露頻頻滴，酷似當時墮淚人。
詠史詩：滎陽
作者：胡曾（唐）

漢祖東徵屈未伸，滎陽失律紀生焚。當時天下方龍戰，誰為將軍作誄文。
詠史詩：長城
作者：胡曾（唐）

祖舜宗堯自太平，秦皇何事苦蒼生。不知禍起蕭牆內，虛築防胡萬裡城。
詠史詩：赤壁
作者：胡曾（唐）

烈火西焚魏帝旗，周郎開國虎爭時。交兵不假揮長劍，已挫英雄百萬師。
詠史詩：田橫墓
作者：胡曾（唐）

古墓崔巍約路岐，歌傳薤露到今時。也知不去朝黃屋，只為曾烹酈食其。
詠史詩：青門
作者：胡曾（唐）

漢皇提劍滅鹹秦，亡國諸侯儘是臣。唯有東陵守高節，青門甘作種瓜人。
詠史詩：姑蘇臺
作者：胡曾（唐）

吳王恃霸棄雄才，貪向姑蘇醉醁醅。不覺錢塘江上月，一宵西送越兵來。
詠史詩：息城
作者：胡曾（唐）

息亡身入楚王家，回首春風一面花。感舊不言長掩淚，只應翻恨有容華。
詠史詩：上蔡
作者：胡曾（唐）

上蔡東門狡兔肥，李斯何事忘南歸。功成不解謀身退，直待雲陽血染衣。
詠史詩：武昌
作者：胡曾（唐）

王浚戈鋋發上流，武昌鴻業土崩秋。思量鐵鎖真兒戲，誰為吳王畫此籌。
詠史詩：鴻溝
作者：胡曾（唐）

虎倦龍疲白刃秋，兩分天下指鴻溝。項王不覺英雄挫，欲向彭門醉玉樓。
詠史詩：褒城
作者：胡曾（唐）

恃寵嬌多得自由，驪山舉火戲諸侯。只知一笑傾人國，不覺胡塵滿玉樓。
詠史詩：金陵
作者：胡曾（唐）

侯景長驅十萬人，可憐梁武坐蒙塵。生前不得空王力，徒向金田自捨身。
詠史詩：洛陽
作者：胡曾（唐）

石勒童年有戰機，洛陽長嘯倚門時。晉朝不是王夷甫，大智何由得預知。
詠史詩：番禺
作者：胡曾（唐）

重岡複嶺勢崔巍，一卒當關萬卒回。不是大夫多辨說，尉他爭肯築朝臺。
詠史詩：汨羅
作者：胡曾（唐）

襄王不用直臣籌，放逐南來澤國秋。自向波間葬魚腹，楚人徒倚濟川舟。